Diari Oficial de la Generalitat Valenciana


Sumari del DOGV 5157, del 19-12-2005 (2005/13385)

RESOLUCIÓ de 14 de desembre de 2005, de la Direcció General de Recursos Humans, per la qual resol el procediment de provisió iniciat per la Resolució de 19 de gener de 2005, per a la selecció i provisió de places d'odontòleg d'equip d'Atenció Primària dependents de la Conselleria de Sanitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5157

Data del DOGV
:   19-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13252


Organisme emissor
:   Conselleria de Sanitat

Tipus de document
:   Resolució

RESOLUCIÓ de 14 de desembre de 2005, de la Direcció General de Recursos Humans, per la qual resol el procediment de provisió iniciat per la Resolució de 19 de gener de 2005, per a la selecció i provisió de places d'odontòleg d'equip d'Atenció Primària dependents de la Conselleria de Sanitat. [2005/13421]
  
Segons que preveuen la Resolució de 19 de gener de 2005 (DOGV núm. 4.942, de 09.02.2005), que inicia la fase de provisió del procés extraordinari de consolidació d'ocupació per a la selecció i provisió de places d'odontòleg d'equip d'Atenció Primària dependents de la Conselleria de Sanitat, i les resolucions de 07 de juliol de 2005 (DOGV núm. 5.051, de 18.07.2005) i de 18 d'octubre de 2005, que inicien, respectivament, el segon procediment de provisió i la fase de tancament establits en la primera resolució, i fent ús de les funcions que tinc atribuïdes per l'article 9 del Decret 25/2005, de 4 de febrer, del Consell de la Generalitat Valenciana, que aprova els Estatuts reguladors de l'Agència Valenciana de la Salut, resolc:
  
Primer
  
Nomenar personal estatutari fix el personal en expectativa de destinació que figura en l'annex I.
  
Segon
  
Nomenar personal estatutari fix en situació d'excedència voluntària el personal en expectativa de destinació que figura en l'annex II, perquè ha participat íntegrament en la fase de provisió i en el tancament i no hi ha obtingut cap plaça. A este personal no se li exigirà el període mínim de dos anys per a sol·licitar el reingrés.
  
Tercer
  
Assignar les destinacions als participants en esta fase de provisió, segons l'annex III.
  
No es pot renunciar a les destinacions adjudicades.
  
Els adjudicataris procedents de la fase de selecció disposen d'un termini màxim d'un mes, comptador a partir de l'endemà de la publicació d'esta resolució, per a prendre possessió de la plaça. Este mateix termini regix en el cas que l'adjudicació de plaça comporte el reingrés al servici actiu.
  
En ambdós casos este període no és retribuït.
  
Quan la persona adjudicatària siga personal estatutari amb una plaça en propietat en la mateixa especialitat a què ha concursat en esta convocatòria, i no procedisca de la fase de selecció, ha de cessar en la que ocupe, si és el cas, dins dels tres dies hàbils següents a la publicació d'esta resolució. No obstant això, el gerent de la institució, per necessitats del servici, pot ampliar el termini fins a deu dies.
  
La presa de possessió en la nova plaça s'ha de fer dins dels tres dies següents al del cessament si les places són de la mateixa localitat, en el termini de 15 dies hàbils si són de distinta localitat però del mateix departament de salut, o en el d'un mes, si les places pertanyen a localitats i departaments de salut diferents.
  
Si l'aspirant procedent de la fase de selecció no pren possessió de la plaça que se li adjudica en el termini indicat, perd tots els drets derivats de la participació en la convocatòria.
  
El personal fix que no s'incorpore a la destinació obtinguda dins dels terminis establits o de les pròrrogues que se'n facen que legalment o reglamentàriament pertoque, s'entén que sol·licita l'excedència voluntària per interés particular com a personal estatutari, i se'l declara en eixa situació. I no pot sol·licitar el reingrés provisional fins que no hagen transcorregut dos anys des de la declaració d'eixa excedència. No obstant això, si hi ha causes suficientment justificades, i després de l'audiència de la persona interessada, pot deixar-se sense efecte eixa situació. En eixe cas, la persona interessada pot incorporar-se a la destinació tan prompte com desapareguen les causes que en el seu moment ho impediren.
  
Les persones interessades poden impugnar esta resolució mitjançant la interposició d'un recurs contenciós administratiu davant del Jutjat Contenciós Administratiu de València, en el termini de dos mesos, comptats a partir de la publicació d'esta resolució, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Potestativament, poden interposar un recurs de reposició, en el termini d'un mes, d'acord amb els articles 116 i 117 de la Llei 30/1992, esmentada adés, segons la redacció modificada per la Llei 4/1999.
  
Els recursos contenciosos administratius que s'interposen contra esta resolució seran anunciats en el Diari Oficial de la Generalitat Valenciana com a citació de les persones interessades.